**Тэма:** Замацаванне ведаў па тэме “Назоўнік”

**Мэта:** плануецца, што вучні будуць умець адрозніваць назоўнікі, якія адказваюць на пытанні хто? і на пытанні што?, вызначаць род і лік назоўнікаў, ставіць пытанні да назоўнікаў

**Задачы:** абагульніць і сістэматызаваць веды навычэнцаў па тэме; замацаваць уменне адрозніваць адушаўленыя і неадушаўленыя назоўнікі, вызначаць род і лік назоўнікаў, ставіць пытанні да назоўнікаў, якія стаяць у рознай форме; садзейнічаць пашырэнню слоўнікавага складу, развіццю псіхічных працэсаў; скласці ўмовы для выхавання цікавасці да роднай мовы, пачуцця калектывізму і узаемадапамогі

**Абсталяванне:** карткі з заданнямі для работы ў групах, малюнкі (воблака, сонейка, зорачка) для выяўлення эмацыянальнага настрою, сцяжкі чырвонога і жоўтага колеру, паперкі жоўтага і чырвонага колеру па колькасці вучняў, мультэмедыйны праектар

**Форма ўрока:** урок-падарожжа

**Форма ўзаемадзеяння:** групавая **(**“мазгавы штурм”, канвеерны тып, кааператыўны тып)

**СЛАЙД 1**

**Ход урока**

**I.Арганізацыйны момант**

Празвінеў званок для нас.

Усе зайшлі спакойна ў клас.

Павіталіся ласкава,

Ціха селі, спінкі – прама.

Бачу: клас наш хоць куды!

Мы пачнем урок, сябры? (*Так)*

Перад вамі ляжаць тры фігуркі, выберыце сабе адну, якая вам па настроі, і пакажыце яе ўсім.

На ўрок прыйшлі з цудоўным настроем тыя, хто паказаў сонейка, у каго хмарка, той чамусьці сумуе; у каго зорачка – той гатовы працаваць на ўроку.

Спадзяюся, што сеняшняе падарожжа падыме ўсім настрой.

**II. Паведамленне тэмы і мэты ўрока**

Сення, паважаныя сябры, у нас незвычайны ўрок. Мы адправімся ў падарожжа ў адну незвычайную краіну. Паплывем мы па моры ведаў на караблі. Але перш за ўсе нам патрэбна набраць каманду. Я, як галоўны адмірал, назначаю капітанам першага карабля Соню, а другога – Жэню. Займіце свае месцы на капітанскіх мосціках. Астатнія ўдзельнікі падарожжа вазьміце сабе адну фігурку. Калі вы ўзялі жоўтую фігурку, то вы паплывеце разам з Соняй пад жоўтым сцяжком, а калі чырвоную, то з Жэняй – пад чырвоным. Займіце свае месцы (*вучні размяркоўваюцца на групы)*

Каманды гатовы. Пара ў дарогу. Але ж мы не можам адправіцца ў падарожжа без карты. Давайце пабудуем маршрут падарожжа..

-Як называецца часціна мовы, якую мы вывучылі? (*Назоўнік)*

Гэта значыць краіна, куды мы адпраўляемся, называецца Назоўнік.

**СЛАЙД 2**

Які цудоўны замак мы бачам на карце, але ж на варотах вісяць замочкі. А адчыніць іх дапамогуць веды, якія вы атрымалі па тэме “Назоўнік”.

На якія пытанні мы павінны адказаць, каб адчыніць усе замочкі?

(*вучні ставяць пытанні:*

*-Што называецца назоўнікам?*

*-На якія пытанні адказвае назоўнік?*

*-Па чым змяняецца назоўнік?)*

Так, сення мы паўторым і замацуем веды, якія атрымалі па тэме “Назоўнік”.

**III. Падрыхтоўка да асноўнага этапу**

***1. Чыстапісанне***

Але мы не можам адправіцца ў шлях без назвы вашых караблеў. Прыдумайце назву, але з умовай:

-карабель пад жоўтым сцяжком павінен быць назоўнікам жаночага роду адзіночнага ліку,

-карабель пад чырвоным сцяжком павінен быць назоўнікам мужчынскага роду адзіночнага ліку *(вучні абмяркоўваюць у групах назвы караблеў)*

Дайце характарыстыку першага гуку назвы вашага карабля. (*адказы вучняў).*Адкрыйце свае бартавыя часопісы і запішыце дату падарожжа. Прапішыце першую літару назвы вашага карабля як чыстапісанне. Сочым за пасадкай.

***2. Слоўнікавая работа. Развіцце мовы.***

Якія рысы характару павінны мець усе падарожнікі. Увага! Усе словы павінны быць назоўнікамі, а значыць адказваць на якія пытанні? (*дабрыня, смеласць, цярплівасць, узаемадапамога, добрасардэчнасць, бяссрашнасць і г.д.)*

**IV. Асноўны этап**

**1. Замацаванне і абагульненне**

Усе дасягненні сваей каманды капітаны будуць запісваць у маршрутны ліст. Капітаны трымайце свае маршрутныя лісты. **СЛАЙД 3**

|  |  |  |
| --- | --- | --- |
| № | Заданне | Колькасць балаў |
| 1 | Назоўнікі адушаўленыя і неадушаўленыя |  |
| 2 | Лік назоўнікаў |  |
| 3 | Род назоўнікаў |  |
| 4 | Сувязь са словамі ў сказе |  |

Для таго, каб адчыніць першы замочаквыканаем заданне.

1. З тэксту каманда першага карабля выпісвае адушаўленыя назоўнікі, другога – неадушаўленыя. Капітаны паведамляюць вынікі работы. Калі заданне выканана правільна, то залічваецца 1 бал, калі есць памылкі – 0 балаў.

-Якія назоўнікі з’яўляюцца адушаўленымі? (*адказваюць на пытанне хто?)*

-Якія назоўнікі з’яўляюцца неадушаўленымі? *(адказваюць на пытанне што?)*

**СЛАЙД 4**

КАРТКА1

*Максімка сядзіць у бацькавым кабінеце і чытае казкі . Па пакоях гуляе лёгкі ветрык. Ад ветру надзімаюцца фіранкі на вокнах. Хлопчык замест фіранак бачыць ветразі марскога карабля. На ім юны капітан ужо імчыцца насустрач прыгодам. (Паводле Т.Мушынскай)*

На заданне адводзіцца 3 хвіліны *(таймер)*

-Капітаны, калі ласка, агучце вынікі. **СЛАЙД 5**

-Малайцы! Першы замочак мы адчынілі і працягваем падарожжа.

**СЛАЙД 6**

2. Для таго, каб адчыніць другі замок выканаем наступнае заданне. Працуем такім чынам: першы член каманды атрымлівае картку з заданнем. выконвае яго і перадае наступнаму і гэтак далей. Капітан таксама выконвае апошняе заданне і правярае ўсе, звяраючыся са слайдам, падлічвае вынік і запісвае колькасць балаў. За кожнае, правільна выкананае заданне налічваецца 1 бал.

Капітаны, вазьміце картку 2

-Якога ліку могуць быць назоўнікі? (*адзіночнага і множнага)*

-Ці заўседы гэта так?) *(не, назоўнікі могуць быць, або толькі адзіночнага ліку, або толькі множнага)*

КАРТКА2

|  |  |
| --- | --- |
| Ад назоўнікаў адзіночнага ліку ўтварыце назоўнікі множнага ліку | |
| горад | гарады |
| вечар | вечары |
| кацяня | кацяняты |
| зайчаня | зайчаняты |
| кефір | - |
| капуста | - |

КАРТКА 2

|  |  |
| --- | --- |
| Ад назоўнікаў множнага ліку ўтварыце назоўнікі адзіночнага ліку | |
| берагі | бераг |
| кветкі | кветка |
| шчаняты | шчаня |
| коні | конь |
| штаны | - |
| дзверы | - |

Перадайце картку першаму члену каманды і прыступаем да выканання.

Правяраем заданне. Падлічыце колькасць правільных адказаў і запішыце вынік у маршрутны ліст. **СЛАЙД 7**

Мы крыху стаміліся і Назоўнік прапануе нам адпачыць пад вяселую музыка.

***2. Фізкультхвілінка (****музычная)*

3. Ну вось, мы адчынілі яшчэ адзін замочак **СЛАЙД 8** і працуем далей. Выканаем наступнае заданне. Працуем такім чынам, капітан размяркоўвае ролі паміж сваім экіпажам:

-чытач, той, хто будзе чытаць заданне,

-сакратар, той, хто запісвае вынік,

-памочнікі, дапамагаюць абмяркоўваць заданне,

-хранаметрыст, той, хто будзе сачыць за часам,

-дакладчык, той, хто раскажа аб атрыманым выніку работы.

Капітаны вазьміце картку 3. Якое заданне вам патрэбна выканаць? (*вызначыць род назоўнікаў)*

-Як вызначыць род назоўнікаў? *(падставіць словы дапаможнікі ен, мой – м.р., яна, мая –ж.р.,яно, мае – н.р.)*

-Як вызначыць род назоўнікаў, калі яны стаяць у множным ліку? (*трэба паставіць назоўнікі ў адіночны лік і падставіць словы дапаможнікі як у адзіночным ліку)*

-Якія назоўнікі не маюць катэгорыі роду? (*якія ўжываюцца толькі ў форме множнага ліку)*

КАРТКА 3

|  |  |
| --- | --- |
| **Вызначце род назоўнікаў** | |
| дачка | ж.р. |
| дзядзька | м.р |
| граблі | - |
| кацяня | н.р. |
| жырафа | ж.р. |
| дзіця | н.р. |

КАРТКА 3

|  |  |
| --- | --- |
| **Вызначце род назоўнікаў** | |
| сукенка | ж.р. |
| бусел | м.р. |
| арэлі | - |
| зубраня | н.р. |
| медаль | м.р. |
| цяля | н.р. |

Правяраем заданне. **СЛАЙД 9**

Падлічыце колькасць правільных адказаў і запішыце вынік у маршрутны ліст.

4. Працягваем наша падарожжа. У нас застаўся апошні замочак **СЛАЙД 10** і апошняе заданне.

-Што адбываецца з назоўнікамі, калі яны звязваюцца з іншымі словамі ў сказе? *(змяняюць сваю форму і могуць адказваць на пытанні хто? што? каго? чаго? каму? чаму? і інш.)*

Вазьміце картку 4. Прачытайце заданне. Ці ўсе вам зразумела?

Заданне будем выконваць па чарзе. капітаны перадайце карткі першаму члену экіпажа. На выкананне – 5 хвілін (*пясочны гадзіннік)*

КАРТКА 4

|  |
| --- |
| **Пастаўце пытанні да розных форм назоўніка бяроза** |
| зляцеў з ( ) бярозы |
| схаваўся пад ( )бярозай |
| пілаваў ( )бярозу |
| расце (……) бяроза |
| дапамагчы (……)бярозе |
| сядзець (……..) на бярозе |

КАРТКА 4

|  |
| --- |
| **Пастаўце пытанні да розных форм назоўніка бяроза** |
| прыляцеў (……….) бусел |
| не бачылі (………) бусла |
| дзякавалі (………)буслу |
| заўважылі (………)бусла |
| любаваліся (………)буслом |
| засумавалі (……..) па буслу |

Капітаны, правяраем заданне. **СЛАЙД 11**

Падлічыце колькасць правільных адказаў і запішыце вынік у маршрутны ліст.

Ну вось мы і адчынілі апошні замочак у такой цудоўнай краіне, як Назоўнік. **СЛАЙД 12**

Я спадзяюся, што пасля сеняшняга ўрока ўсе вашы веды будуць раскладзены па палічках і застануцца з вамі надоўга.

А зараз выканаем індывідуальнае заданне. Вазьміце картку 5 (*для кожнага вычня)* і выканайце тэст.

КАРТКА 5

ТЭСТ

1. Абвядзі кружком правільны адказ

а) Назоўнікі абазначаюць прадмет і адказваюць на пытанні што? хто?;

б) Назоўнікі абазначаюць прымету прадмета і адказваюць на пытанні які? якая? якое? якія?;

в) Назоўнікі абазначаюць дзеянне прадмета і адказваюць на пытанні што робіць? што робяць? што рабіў? што зрабіў?.

2. Абвядзі кружком правільны адказ

а) Сабака, зубр, медаль, таполя, дзік – мужчынскі род;

б) Ноч, кішэня, боль, каша, шаша – жаночы род;

в) Сланяня, казляня, савяня, жарабя, дзіця – ніякі род.

3. Назоўнік у дужках пастаўце ў патрэбнай форме.

Склалі песеньку мы самі.

Наша песенька пра (*мама)*.

*(Мама)*песню заспявае,

сум адразу прападае.

*(Мама)* можа ўсе на свеце,

з *(мама)* добра яе дзецям.

І.Муравейка

**V. Падвядзенне вынікаў. Рэфлексія**

Паглядзіце, калі ласка, на слайд і дапоўніце сказы.

Сення на ўроку **СЛАЙД 13**

ЗАСТАЛОСЯ НЕЗРАЗУМЕЛЫМ…

ХАЧУ ДАВЕДАЦЦА…

ВЕДАЮ…

МАГУ РАСТЛУМАЧЫЦЬ..

Давайце падлічым колькасць балаў і ў залежнасці ад гэтага, а таксама ад выкананага тэсту каманды атрымаюць адзнаку за ўрок.

**VI. Дамашняе заданне**

Практыкаванне 130